CHOW ปีนี้เทิร์นอะราวด์
ช่วงหลายปีที่ผ่านมา CHOW ซึ่งประกอบธุรกิจผลิตและจำหน่ายเหล็กแท่งยาว ธุรกิจโรงไฟฟ้าพลังงานทดแทน และอื่นๆ ประสบปัญหาขาดทุนต่อเนื่อง
ช่วงหลายปีที่ผ่านมา CHOW ซึ่งประกอบธุรกิจผลิตและจำหน่ายเหล็กแท่งยาว ธุรกิจโรงไฟฟ้าพลังงานทดแทน และอื่นๆ ประสบปัญหาขาดทุนต่อเนื่อง
3 ก.ค. 2565

คุณค่าบริษัท
ในช่วงหลายปีที่ผ่านมา บริษัท เชาว์ สตีล อินดัสทรี้ จำกัด (มหาชน) หรือ CHOW ซึ่งประกอบธุรกิจผลิตและจำหน่ายเหล็กแท่งยาว ธุรกิจโรงไฟฟ้าพลังงานทดแทน และอื่น ๆ ประสบปัญหาขาดทุนต่อเนื่อง จากความผันผวนของธุรกิจเหล็ก ซึ่งเป็นธุรกิจหลักของบริษัท
แต่ล่าสุดปี 2565 เริ่มเห็นสัญญาณที่ดี หลังจากเปิดงบไตรมาส 1/2565 พลิกมามีกำไร 1,050 ล้านบาท จากช่วงเดียวกันของปีก่อนที่ขาดทุนสุทธิ 62 ล้านบาท สาเหตุหลักมาจากการรับรู้กำไรจากการขายโรงไฟฟ้าพลังงานแสงอาทิตย์ในประเทศญี่ปุ่น 4 โครงการ กำลังการผลิต 56.9 เมกะวัตต์ มูลค่ารวม 1,423 ล้านบาท ทำให้มั่นใจว่าปีนี้จะเทิร์นอะราวด์
ขณะที่ ช่วง 6 เดือนแรกปีนี้ บริษัทมียอดขายมากกว่าทั้งปี 2564 ซึ่งอยู่ที่ 314 ล้านบาทแล้ว โดยในส่วนของธุรกิจเหล็กมีความพร้อมในการผลิตสินค้าป้อนให้กับลูกค้าที่ได้ลงนามในสัญญารับจ้างผลิตเหล็กแท่งยาว (Steel Billets) จำนวน 400,000 ตันต่อปี พร้อมทั้งเตรียมผลิตสินค้าแบบใหม่ออกสู่ตลาดเพิ่มขึ้น หลังจากการปรับปรุงโรงงาน ทำให้มีเทคโนโลยีที่ทันสมัยขึ้น ผลิตเหล็กได้หลากหลายประเภท ในเกรดที่มีคุณภาพสูงและต้นทุนลดลง
นอกจากนั้น ยังได้เพิ่มหน่วยธุรกิจใหม่เป็นกลุ่มเทรดดิ้ง หรือซื้อมาขายไปเพิ่มขึ้นในกลุ่มวัตถุดิบ และเหล็กต่าง ๆ ซึ่งได้รับการตอบรับที่ดี
ส่วนธุรกิจโรงไฟฟ้าพลังงานทดแทนมุ่งเน้นทั้งตลาดในประเทศและต่างประเทศควบคู่กันไป โดยตลาดในประเทศปัจจุบันมีโครงการระหว่างพัฒนาในมือ 47 เมกะวัตต์ และมีเป้าหมายจะเพิ่มขึ้นเป็น 70 เมกะวัตต์ภายในปีนี้ ล่าสุดบริษัทเพิ่งชนะการประมูลงานโครงการ ซีพีเอฟ โซลาร์เซลล์ เฟส 3 ของเครือซีพี โดยกำหนดติดตั้ง 60 จุด ทั้งบนพื้นดิน บนทุ่นลอยน้ำ และบนหลังคา มีสัญญาขายไฟฟ้าให้เครือซีพี 15 ปี ซึ่งคาดจะเริ่มขายไฟฟ้าได้ภายในปี 2566 ส่วนตลาดต่างประเทศยังมีโครงการโซลาร์ฟาร์มที่อยู่ระหว่างการพัฒนาโครงการทั้งในญี่ปุ่นและออสเตรเลีย กำลังการผลิตรวมอีก 275 เมกะวัตต์
นอกจากนี้ CHOW ยังแตกไลน์ไปสู่ธุรกิจเหมืองขุดคริปโตเคอร์เรนซีด้วยงบลงทุน 150 ล้านบาท เพื่อใช้ในการจัดซื้อ เครื่องขุดคริปโตเคอร์เรนซี ซึ่งจะเริ่มทยอยลงทุนภายในไตรมาส 2 นี้ และคาดจะคืนทุนได้ภายใน 2 ปีอีกด้วย
สำหรับการประเมินมูลค่า (Valuation) ปัจจุบันราคาหุ้น CHOW ซื้อขายกันที่ P/E ระดับ 3.17 เท่า เทียบกับ P/E ตลาดโดยรวมที่ระดับ 19-20 เท่า ถือว่าราคาซื้อขายต่ำกว่าตลาดหลายเท่าตัว แต่อย่างไรก็ตามถ้าดู P/BV ที่ระดับ 1.78 เท่า ก็อยู่ในระดับค่าเฉลี่ยที่ส่วนใหญ่ P/BV จะอยู่ที่ระดับ 1-2 เท่า
…
รายชื่อผู้ถือหุ้นใหญ่
รายชื่อกรรมการ